kardosdrur/scandi-wiki huggingface dataset:
Roose Bolton

Roose Bolton er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones.

Han bliver introduceret i Kampen om tronen (1996), og Roose er lord i Norden med sæde i Dreadfort, og en af Lord Eddard Starks allierede. Hans familie er kendt for deres grusomhed og vane med at flå deres fjender. Han bliver jævnligt åreladet ved brug af igler (engelsk leech, og han har derfor tilnavnet Leech Lord i Westeros. Han optræder senere i Kongernes kamp (1998), En storm af sværd (2000) og En dans med drager (2011).

Roose slutter sig til Robb Starks oprør som en af hans højestrangerende officerer. Med hjælp fra Brave Companions, indtager han Harrenhal indtil han atter slutter sig til Robb Stark for at hjælpe med at indtage området Neck, der er kontrolleret Greyjoys. I virkeligheden orkestrerer han Red Wedding sammen med Tywin Lannister og Lord Walder Frey, hvorved han får tildelt titen Warden of the North efter personligt at have dræbt Robb. Hans styre som Warden er præget af uro og adskillige tropper forsøgere at konspirere mod ham og Huset Frey, og genindsætte Huset Stark på magten.

Roose bliver spillet af den irske skuespiller Michael McElhatton i HBOs tv-serie.

Referencer 

Fiktive personer fra A Song of Ice and Fire
Robb Stark

Robb Stark er en fiktiv person i den amerikanske forfatter George R. R. Martins fantasyserie A Song of Ice and Fire og i HBOs filmatisering Game of Thrones.

Han bliver introduceret i Kampen om tronen (1996), og Robb er den ældste søn og arving til Lord Eddard Stark af Winterfell, som er Warden af Norden, og Eddards hustru Lady Catelyn Stark. Han optræder efterfølgende i Kampen om tronen (1998) og En storm af sværd (2000). Efter hans far bliver fanget og henrettet af Huset Lannister i King's Landing, samler han Nordens bannermænd og bliver kronet som "Konge af Norden" og marcherer mod syd for at tage hævn over Lannisterne og skaffe uafhængighed til sit nye kongerige. For at komme sydpå må han og hans hær krydse The Twins som Huset Frey kontrollerer. Han lover at gifte sig med en af Walder Freys døtre for at skabe en alliance mellem deres to slægter. Robb forelsker sig i Jeyne Westerling. I et forsøg på at genetablere alliancen får han arrangeret ægteskab med Roslin Frey og sin onkel Edmure Tully, men ved deres bryllup bliver Robb og alle gæsterne dræbt af Huset Frey og Huset Bolton i den tredje bog og i episoden "The Rains of Castamere" i tredje sæson af tv-serien, og dette chokerede mange læsere og tv-serier.

Robb bliver spillet af den skotske skuespiller Richard Madden i HBOs tv-serie.

Referencer 

Fiktive personer fra A Song of Ice and Fire
Sigurd

Sigurd er et drengenavn, der bæres af 2691 personer i Danmark.

Kendte personer med navnet 
 Sigurd Barrett
 Sigurd Fafnersbane

Referencer 

Drengenavne
Sommerdahl

Sommerdahl er en dansk-tysk  tv-serie fra 2020. Første sæson bestod af 8 afsnit. Serien er løst baseret på Anna Grues bøger om reklamemanden og detektiven Dan Sommerdahl.

Serien er instrueret af Kenneth Kainz og Carsten Myllerup.

Medvirkende

Kilder

Eksterne henvisninger 
  

Danske tv-serier fra 2020'erne
TV 2-serier
Hjemrejsestyrelsen

Hjemrejsestyrelsen er en styrelse under Udlændinge- og Integrationsministeriet, der blev etableret 1. august 2020 og arbejder med at rådgive og tilrettelægge hjemrejse for udlændinge uden lovligt ophold i Danmark.

Claes Nilas tiltrådte 1. august 2020 som direktør for styrelsen.

Opgaver 
Hjemrejsestyrelsen varetager opgaver vedrørende hjemsendelse, vilkår for indkvartering, hjemrejsestøtte, Nationalt ID-center og sekretariatsbetjening af Udlændingenævnet og Flygtningenævnet.

Referencer 

Danske styrelser
Etableret i 2020
Ankogelgruppen

Ankogelgruppen () er en undergruppe af de østlige centralalper. Sammen med Goldberggruppen, Glocknergruppen, Schobergruppen, Kreuzeckgruppen, Granatspitzegruppen, Venedigergruppen, Villgratenbjergene og Rieserfernergruppen udgør den bjergkæden Hohe Tauern.

Ankogelgruppen er beliggende i de østrigske delstater Salzburg og Kärnten. Dets højeste top er Hochalmspitze, der er 3.360 moh.

Geografi 
Ankogelgruppen er den østligste bjerggruppe i Hohe Tauern og ligger på Alpernes hovedkæde. Niedere Tauern begynder længere øst. Bjergkæden har navn efter bjerget Ankogel, der er 3.252 moh.

Ankogelgruppen kan opdeles yderligere i undergrupperne i Ankogelmassivet, Hochalmspitzegruppen, Hafnergruppen og Reißeckgruppen syd for Mölldalen. Området omfatter den maleriske Maltatal ("Vandfaldenes dal") med Fallbachvandfaldet og Kölnbreindæmningen .

Naboområder 
Ankogelgruppen grænser op til følgende andre bjergkæder i østalperne:

 Goldberggruppen (i vest)
 Kreuzeckgruppen (i sydvest)

(begge er dele af Hohe Tauern)

 Salzburger Skiferalper, der ligger nord for floden Salzach
 Radstädter Tauern, der ligger nordøst for Mur- floden
 Nock-bjergene, der ligger uden for Lieser-dalen i øst
 Gailtaler Alperne syd for Drava.

(I de sydlige kalkalper.)

Toppe 
Alle de nævnte tre-tusinder i Ankogel-gruppen:

 Hochalmspitze (3.360 moh,)
 Großelendkopf (3.317 moh,)
 Großer Ankogel (3.252 moh,)
 Jochspitze (3.179 moh,)
 Schwarzkopf (3.171 moh,)
 Zsigmondyspitze (3.152 moh,)
 Preimlspitz (3.133 moh,)
 Steinerne Mandln (3.125 moh,)
 Winkelspitz (3.112 moh,)
 Oberlercherspitze (3.107 moh,)
 Kordonspitze (3.102 moh,)
 Kleiner Ankogel (3.096 moh,)
 Säuleck (3.086 moh,)
 Großer Hafner (3.076 moh.)
 Elendköpfe (3.070 moh.)
 Großer Sonnblick (3.030 moh.)
 Lanischeck (3.024 moh.)
 Kleiner Hafner (3.018 moh.)
 Schneewinkelspitze (3.016 moh.)
 Tischlerkarkopf (3.004 moh.)
 Tischlerspitze (3.002 moh.)
 Grubenkarkopf (3.001 moh.)
 Mittlerer Sonnblick (3.000 moh.)

Kilder og henvisninger 

 Liselotte Buchenauer, Peter Holl: Alpenvereinsführer Ankogel- und Goldberggruppe . Bergverlag Rudolf Rother, München, 1986. 

 

Bjergkæder i Alperne
Kvote 2

Kvote 2 er et alternativ til den normale optagelsesprocedure (kvote 1) ved landets videregående uddannelser. I kvote 2 bliver ansøgerene vurderet på et andet optagelsesgrundlag end blot deres karaktersnit fra gymnasiet. De bliver også vurderet på uddannelses- og erhvervserfaring, motivation og frivillige aktiviteter. Udvælgelseskriterierne er fastlagt af det enkelte uddannelsesstedet. Nogle universiteter kræver desuden, at ansøgerne gennemfører en optagelsesprøve. Syddansk Universitet bruger f.eks. Den australsk-producerede UniTest, mens Københavns Universitet i 2020 lancerede deres egen optagelsesprøve.

Kvote 2-pladserne uddeles på baggrund af en konkret vurdering af den enkelte ansøger. Modsat kvote 1-systemet, findes der derfor ingen objektive kriterier, der sikrer ansøgerne en plads. Ansøgere kan dog forberede sig på optagelsesprøverne gennem kvote 2-kurser.

På de fleste videregående uddannelser reserveres 10% af studiepladserne til kvote 2-studerende, om end enkelte studer reserverer mere. Dette er er særligt gældende for Syddansk Universitet, der er det universitet, der optager flest kvote 2-studerende.

Kilder og henvisninger

Videregående uddannelse i Danmark
Aabyhøj Stadion

Aabyhøj Stadion er et stadion i bydelen Åbyhøj i Aarhus. Det er hjemmebane for den danske fodboldklub Aabyhøj IF Fodbold. Klubbens fanklub hedder Aabyhøj Ultras.

Sport i Aarhus
Fodboldstadioner i Danmark
Ankogel

Ankogel (3.252 moh.) er et bjerg i Ankogelgruppen i den østlige del af bjergkæden Hohe Tauern- i Østrig. Det er det næsthøjeste bjerg i gruppen, kun Hochalmspitze er højere på 3.360 m.

Der går en svævebane fra Mallnitz op til 2.631 m på bjerget, hvilket gør Ankogel til en af de mest tilgængelige alpine toppe.

Referencer 

Bjerge i Østrig
Bjerge i Alperne
Min sang

Min sang kan referere til:
 Min sang (Anne Linnet-album) − et album af Anne Linnet fra 1989
 Min sang (Dario Campeotto-album) − et album af Dario Campeotto fra 1976
Styrelsen for International Rekruttering og Integration

Styrelsen for International Rekruttering og Integration (SIRI) er en dansk styrelse under Udlændinge- og Integrationsministeriet, der – sammen med Udlændingestyrelsen – behandler ansøgninger om opholdstilladelse til tredjelandsborgere, dvs. statsborgere fra lande uden for Norden og EU/EØS, der skal have opholdstilladelse for at opholde sig i Danmark, og understøtter integrationsindsatsen i kommunerne.

SIRIs direktør er Kasper Højvang Kyed.

Opgaver 
SIRI varetager opgaver vedrørende opholdstilladelse, integration, danskundervisning og prøver for udlændinge, forebyggelse af ekstremisme og radikalisering og æresrelaterede konflikter og negativ social kontrol.

Referencer 

Danske styrelser
Etableret i 2015
Klosterkirkegården (Haderslev)

Klostrets omtrentlige placering: 

Haderslev har i middelalderen haft et kloster beliggende, hvor den gamle klosterkirkegård i dag findes (Damhalvøen). Der var tale om et dominikanerkloster anlagt omkring 1254, altså inden der var sket opdæmning og dermed etablering af dammen. Dominikanerne var tiggermunke (også kaldet sortebrødre på grund af deres sorte kapper). På det ældste billede af Haderslev, jf. prospektet nedenfor, ses kloster og klosterkirke, der lå på den nuværende Damhalvø. Kirken havde et temmelig højt tårn med løgkuppel, og vest herfor lå selve klostret med gotisk gavl og et mindre hus. Foran klosterkirken lå kirkegården, der sandsynligvis var anlagt samtidig med klostret. Her blev sortebrødrene stedt til hvile, men også andre kunne blive begravet her. Klosterområdet har arealmæssigt ikke været særlig stort, nemlig kun den østlige del af den nuværende Klosterkirkegård, der ligger lidt højere end de nærmeste omgivelser, omkranset af husene i Præstegade, Hægersgade og Klosteret, og det præges nu af mindesmærker for faldne soldater.

Munkene blev fordrevet i 1527, da de kom fra messen. En stor del af klostret blev nedrevet 1552 og resten brændte i 1627.

Klosterkirkegård 

Den oprindelige Klosterkirkegård antages – som nævnt ovenfor – at være anlagt samtidig med klostret i 1254, og den har sikkert været i uafbrudt brug indtil den sidste begravelse i 1926, og endnu i 1992 fandtes der fortsat her enkelte grave foruden mindesmærkerne.

Klosterkirkegården er udvidet adskillige gange i 1800-tallet mod vest. Denne "nye" del er inddelt i fire såkaldte kvarterer.

I 1992 var der på Klosterkegården 135 gravminder tilbage, heraf 11 på den gamle del, samt fire store monumenter. Stenene er vidt forskellige, både i materialer og stilart. Der er marmor, granit og sandsten; der er høje, fint udførte empiremindesmærker, små, enkle navneplader, og store, liggende sten. I alder rækker de fra ca. 1700 til 1967. Selve gravstederne er oftest væk, så tilbage står kun stenene i græsset, men der findes dog også enkelte beplantninger, hvoraf nogle har bevaret deres lave, fint forarbejdede støbejernsgitterhegn. Mange af stenene krones af marmorkors. Imidlertid har tidens tand og hærværk knækket mange af dem af. Også mange af stenene er i dag ulæselige.

I forbindelse med Haderslev Domkirkes restaurering i 1940'erne, blev mange af gravene under kirkens gulve sløjfet; især i adskillige hvælvinger under koret. Tilbage er nu kun to store sarkofager i Vieregges kapel, samt nogle store gravstene, stillet op ad væggene. Mange af kisterne var i meget dårlig forfatning, så det meste blev i stilhed nedsat på Klosterkirkegården sammen med mange brudstykker af gravsten. Et antal navneplader, beslag og anden udsmykning blev taget af kisterne, og er siden blevet opbevaret på kirkens loft.

Adskillige fremtrædende Haderslev-borgere er begravet på Klosterkirkegården, eksempelvis kan nævnes Peter Hiort Lorenzen.

Nedenfor nogle få motiver fra Klosterkirkegården, bl.a. Peter Hiort Lorenzens gravsten:

Referencer 

Kirkegårde i Danmark
Haderslev
Giro dell'Emilia 2020

Giro dell'Emilia 2020 var den 103. udgave af cykelløbet Giro dell'Emilia. Løbet var en del af UCI ProSeries-kalenderen og blev arrangeret 18. august 2020. Løbet blev vundet af russiske Aleksandr Vlasov  fra .

Hold og ryttere

Danske ryttere
Jakob Fuglsang kørte for 
Jonas Gregaard kørte for 
Mikkel Frølich Honoré kørte for 
Sander Andersen kørte for General Store Essegibi F.lli Curia

Resultater

Eksterne henvisninger

2020
UCI ProSeries 2020
Gran Piemonte 2020

Gran Piemonte 2020 var den 104. udgave af cykelløbet Gran Piemonte. Løbet var en del af UCI ProSeries-kalenderen og blev arrangeret 12. august 2020. Løbet blev vundet af newzealandske George Bennett fra .

Hold og ryttere

Danske ryttere
Mathias Norsgaard kørte for 
Mikkel Frølich Honoré kørte for 
Jonas Vingegaard kørte for

Resultater

Eksterne henvisninger

2020
UCI ProSeries 2020
Hochalmspitze

Hochalmspitze er med 3.360 moh. det højeste bjerg i Ankogelgruppen i bjergkæden Hohe Tauern, der ligger øst for Mallnitz i den østrigske delstat Kärnten . Det kaldes undertiden "Tauerndronningen" () som et modstykke til "Tauernkongen", Grossglockner .

Geografi 

Toppen ligger lidt syd for hovedryggen i de centralalperne og det Alpernes hovedkam. Den består faktisk af to højdepunkter, Schneeige Hochalmspitze og den højere Apere ("snefri") Hochalmspitze med topkrydset. Den har gletsjere på øst- og sydsiden. Den nærliggende Großelendkopf der er 3.317 moh. regnes i dag som et separat bjerg.

Som det meste af HoheTauern er Hochalmspitze-massivet dannet af granit og gneis, og mange usædvanlige klippeformationer kan findes på dens skråninger. Bjerget ligger i den østlige ende af bjergkæden. I nordvest har den via en højderyg forbindelse med Großer Ankogel, den tredje højeste top i sin gruppe, og til Kölnbreindæmningen I syd fører Mallnitz Ridge til den nærliggende Reisseckgruppe.

Fra toppen når udsigten ud til Salzburg, Dolomitterne og de De juliske Alper.

Historie 
Den første officielle bestigning blev foretaget i 1859 af den østrigske bjergbestiger Paul Grohmann, skønt breve, der blev fundet i 2010, bringer denne påstand i modstrid, da bjergene måske først er blevet besteget fire år tidligere. I 1913 blev en bjerghytte (Gießener Hütte) opført af den tyske og østrigske alpinklub på den sydøstlige skråning i en højde af 2.215 moh. .

I 1970'erne var der planer om et gletsjer skisportssted, men det blev i opgivet i 1988.

Referencer 

Bjerge i Alperne
Bjerge i Østrig
Tour de Wallonie 2020

Tour de Wallonie 2020 var den 47. udgave af det belgiske landevejscykelløb i Vallonien. Løbet foregik i perioden 16. til 19. august 2020. Løbet var en del af UCI ProSeries 2020 og var i kategorien 2.Pro. Den samlede vinder af løbet blev franske Arnaud Démare fra .

Ryttere og hold

Danske ryttere 
 Michael Mørkøv kørte for 
 Michael Carbel kørte for 
 Andreas Kron kørte for 
 Christoffer Lisson kørte for 
 Jakob Egholm kørte for

Etaperne

1. etape

2. etape

3. etape

4. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 
 
 

2020
UCI ProSeries 2020
Wilhelm Voigt (arkitekt)

Wilhelm Voigt (født 6. december 1857; død 14. september 1916 i Kiel) var en tysk arkitekt, der som kirkebyggemester i Kiels kirkemenighedsforening tegnede talrige kirker i Hamburg og Slesvig-Holsten.

Stil 
Voigt kom fra historicismen,men ændrede stilen fra korrekt efterligning til den ny trend af den slesvig-holstenske Heimatschutz efter 1900. Han brugte her senromanske detaljer som friser og rundbuede åbninger.

Værker (udvalg)

Kirker 
 1904: St.-Jürgen-Kirke i Kiel
 1904: Maria-Magdalenen-Kirke i Marne
 1908: Christuskirke i Gundelsby
 1910: Gravkapel på kirkegården 'Parkfriedhof Eichhof'
 1910–1911: St.-Michaelis-Kirke i Hassee
 1910–1912: Lutherkirke i Kiel
 1913–1914: Påskekirken i Hamburg-Bramfeld

Andre bygninger 
 1895: Villa for Konsul Sophus Schmidt, Aabenraagade/Apenrader Straße 10 i Flensborg
 1895–1899: Kredshus i Meldorf
 1896: Dithmarskens Landsmuseum i Meldorf
 1896: Catharinaheim på Christiansfeldvej 4 A-B i Haderslev,
 1900: „Goos-Ei“, Mindesmærke for 'Dusenddüwelswarf' i Hemmingstedt
 1901–1902: Feierabendheim Pniel, Diakonissen-plejehjem, Duborggade/Duburger Straße 81 i Flensborg
 1903: nyromansk sandstendøbefond i Jakobikirken i Kiel
 1904–1905: Foreningshus til den evangelsk-lutheriske Mande- og ynglingeforening Matthias Claudius, Nørregravene/Nordergraben 70 i Flensborg
 1908–1910: „Kieler Købmand“ i Kiel

Referencer

Litteratur 
 Claus Rauterberg: Kirchen in Angeln und ihre Kunstschätze. Friedrich Wittig Verlag, Kiel 2001, .

Arkitekter fra Tyskland
Kirkearkitektur
Slesvig-Holsten
Rockabilly Rebel

Rockabilly Rebel er en sang indspillet af Matchbox og udgivet som single i 1979. På singlets B-side var "I Don't Wanna Boogie Alone". Coverversioner er indspillet af Orion, på svensk med Eddie Meduza (på pladen För Jaevle Braa!) og Kal P. Dal (på svensk: "Rockabilly-Kille" på pladen Ente Nu Igen!).

Referencer 

Sange fra Storbritannien
Sange fra 1979
Singler fra 1979
Eddie Meduza-sange
Sweet Little Rock And Roller

Sweet Little Rock And Roller er en rocksang af skrevet og indspillet af Chuck Berry. Sangen blev udsendt første gang i 1958, hvor den udkom på single. Den handler om en pige, der kan godt lide rock and roll-musik. 

Sangen er blevet indspillet af en lang række artister gennem årene. De kendeste coverversioner er indspillet af Dave Edmunds (1972) og af Rod Stewart (1974). I Skandinavien er sangen bl.a. indspillet af Sir Henry & His Butlers og af Eddie Meduza.

Referencer 

Sange fra USA
Singler fra 1958
Eddie Meduza-sange
Chuck Berry-sange
Jimmie Moore

Jimmie Moore (født 30. december 1925 i Jamaica, død 1. maj 2003 i Danmark) var en jamaicansk musiker og skuespiller. Han flyttede til Danmark og blev kapelmester på Hotel Kystens Perle i Snekkersten, der i 1950'erne var kendt for sin internationale underholdning. Han spillede også med sin kvintet Jimmie Moore and His Calypso Ramblers på Øresundsbådene, der sejlede mellem Kalkbrænderihavnen i København og Malmø.

Senere medvirkede han i foråret 1960 med succes i teaterforestilllingen En duft af honning på Allé-Scenen på Frederiksberg, hvor han spillede en ung farvet sømand. Ved opsætningen af stykket i London var han også med.

Han medvirkede i følgende film:
 Peters landlov (1963) - Billy (Hovmester)
 Mennesker mødes og sød musik opstår i hjertet (1967)
 Affæren Christine Keeler (1963) (Udenlandsk film).

Har optrådte tillige ved SIFs sports- og showfest 1958, hvor Jimmie Moore og hans kvintet fik følgende anmeldelse:

”Størst bifald fik de fem gnistrende sorte Jamaica-negre ”Jimmy Moore and his Calypso Ramblers”, hvis spilleglæde og gode humør smittede af på børnene og i øvrigt også på de voksne …"

Referencer

Eksterne henvisninger 

Musikere fra Jamaica
Skuespillere fra Jamaica
Nej, Inte Jag!

Nej, Inte Jag! er en sang af Eddie Meduza. Sangen kan findes på albummet För Jævle Braa! fra 1982.

I Aftonbladet blev "Nej, Inte Jag!" kåret til Eddie Meduzas femtende bedste sang.

Tekst 
Teksten er en "oversættelse" af sangen "Oh What A Thrill" af Chuck Berry. Men i modsætning til originalen er Norstedts oversættelse en samfundskritisk sang, der handler om at blive tvunget til at tjene dem, der står over en i samfundet.

Det originale refrain lyder:

Hollerin' yes, yes! Oh, what a thrill!

Hollerin' yes, yes! Oh, what a thrill!

Norstedts refrain lyder:

Jag säger: Nej, nej, nej inte jag! 

Jag säger: Nej, nej, nej inte jag!

(På dansk: Jeg siger: Nej, nej, nej ikke mig!).

Referencer 
Sange fra 1982
Eddie Meduza-sange
Sange fra Sverige

Eksterne henvisninger 

 Eddies Himmel på Luftkaffe.se, hentet d. 5 februar 2021
Little Queenie

Little Queenie er en rocksang af Chuck Berry. Sangen er også blevet indspillet af Eddie Meduza, The Beatles og The Rolling Stones.

Referencer 

Sange fra USA
Singler fra 1959
Eddie Meduza-sange
Rolling Stones-sange
Chuck Berry-sange
I Hear You Knocking

I Hear You Knocking er en amerikansk rythm and blues-sang skrevet af Dave Bartholomew og indspillet første gang af Smiley Lewis. 

"I Hear You Knocking" nåede nr. 2 på Billboards R&B singles chart i 1955 og blev Lewis’ største hit. Sangen er siden indspillet af flere andre artister, herunder Fats Domino og af af den walisiske sanger og guitarist Dave Edmunds, hvis coverversion i 1970 nåede nr. 1 på UK Singles Chart, hvor sagen befandt sig i seks uger, lige som Edmunds’ version blev et hit i mange andre lande.

Sangen er i Skandinavien blevet indspillet af bl.a. Eddie Meduza og på dansk af Bamses Venner under titlen "Det' Bare Mig Kaj".

Referencer

Eksterne henvisninger 
 Smiley Lewis' version af "I Hear You Knocking" på Youtube.com

Sange fra USA
Singler fra 1955
Eddie Meduza-sange
Skovene

Skovene er et litterært værk af Johannes V. Jensen der udkom i 1904.
Værket er en "art rejseskildring" der har inspiration i forfatterens jordomrejse og hovedparten af handlingen er henlagt til det fiktive malajsiske fyrstendømme Birubunga der har sin parallel til virkelighedens sultanat Terengganu på østsiden af Malayahalvøen.

Baggrund 

Johannes V. Jensen var på jordomrejse fra maj 1902 og juni 1903.
Fra Port Said var han kommet til Singapore og derfra til "Tringganu" for siden at tage til Shanghai, Hankow, Nagasaki, Yokohama og videre til Honolulu før han når det amerikanske fastland med San Francisco.
Det meste af teksten foregår i Birubunga og i junglen indenlands derfra.
Det sidste prosakapitel flytter dog fortælling til Shanghai og derefter til San Francisco.
I forbindelse med Jensen tur i junglen på Malakkahalvøen boede han hos K.S. Feilberg, der var opkøber i kobra for Det østasiatiske Kompagni.|
I Skovene optræder han som Hr. Boye.

Struktur 
Skovene er delt i 22 kapitler.

Digte 
Det 22. kapitel der har titlen Tilegnelse bestod oprindeligt af to digte,
dels det 3-strofede digt som oftest går under titlen Tilegnelsen og med førstelinjen "Jeg kommer ud fra Skovene", dels det noget længere digt Helled Haagen.
Senere udgaver af Skovene indeholder kun det første digt.
Det 12. kapitel indeholder digtet Pigen, der vandrer flettet ind mellem prosateksten.
For de tre digte gælder at bogstavrim benyttes og at hver strofe er på 4 verselinjer.
De blev også alle inkluderet i Johannes V. Jensens første digtsamling Digte fra 1906.

Kommentarer 
Iben Holk har kaldt teksten "den tumultarisk-parodiske Skovene".
I 1929 kommenterede Johannes V. Jensen selv kort på Skovene og de såkaldte Eksotiske Noveller:

Udgivelser 
Bogens første halvdel eller hvad der også er kaldt et forarbejde til bogen udkom første gang under titlen Paa Tigerjagt i det dansk-sprogede ugeblad Den danske Pioneer der blev udgivet fra Omaha, Nebraska.

Gyldendal udgav en ebogsudgav i 2015.
I 2018 udkom værket som lydbog.

Bibliografi 
 
 

  Med efterord og noter af Aage Jørgensen

Sekundærlitteratur

Henvisninger 

Johannes V. Jensen
Litteratur fra Danmark
Litteratur i 1904
Aggersborg (flertydig)

Aggersborg kan henvise til flere stednavne i Danmark:
 Aggersborg – en ringborg ved Aggerssund
 Aggersborg (Lendum Sogn) – en bebyggelse i Lendum Sogn, Hjørring Kommune
 Aggersborg (Aggersborg Sogn) – en bebyggelse og et ejerlav i Aggersborg Sogn, Vesthimmerlands Kommune
Alperosen

Alperosen er oprindelig en tysk skillingvise, der er kendt over hele Europa. 

I Danmark findes den indspillet af bl.a. Povl Dissing, Tommy Seebach, Trille, Jodle Birge, Gustav Winckler, Peter Sørensen 

Wilhelmina Hoffman oversatte den til svensk ved navn "Alpens Ros". I Sverige findes den inspillet af Eddie Meduza, Margareta Kjellberg, The Violents, Tomtélius, Stefan Borsch og med mere. 

I Norge findes den indspillet af Åge Aleksandersen, Rita Engebretsen, Nystogs og med mere.

Referencer

Se også 
 Alperose
 Alperosen (film fra 1911)

Eksterne henvisninger 
 Alperosen sunget af Gustav Winkler, YouTube

Sange
Eddie Meduza-sange